Rinqo Star

**Rinqo Star** (, əsl adı: **Riçard Starki**, ; ) — britaniyalı musiqiçi, barabançı, bəstəkar, aktyor. Daha çox keçmiş "The Beatles" qrupunun barabançısı kimi tanınır. "Britaniya imperiyası" ordeni kavaleri, "Oskar" və "Qremmi mükafatı" laureatı. 2010-cu ildə  *"[[Rolling Stone]]"* jurnalının keçirdiyi sorğuya əsasən, bütün zamanların ən yaxşı barabançılarının siyahısında 6-cı yeri tutub.

## Erkən illəri
Rinqo Star 7 iyul 1940-cı ildə Riçard Starki və Elsi Starkinin (qızlıq soyadı Qleyv), ailəsində dünyaya göz açıb, o dönəm işçi ənənəsinə görə Rinqonu atasının şərəfinə adlandırıblar. Rinqonun atası çörəkçi olub.. Valideynləri 1936-cı ildə evlənib, 1943-cü ildə isə ayrılıblar. 17 aprel 1953-cü ildən Rinqonun ögey atası Harri Qreyvzdir..

Rinqo xəstə və zəif uşaq kimi böyüyüb: ibtidai sinifi bitirdikdən sonra peritonitə görə bir il xəstəxanada qalmalı olub, daha sonra plevritə görə daha iki il təhsili buraxmalı olub. Məhz buna görə Rinqo məktəbi heç cür bitirə bilməyib. 15 yaşı olarkən Riçard Liverpul ilə Uels arasında səfər edən gəmidə stüard kimi işləməyə başlayıb. Rinqo bütün həmyaşıdları kimi yeni amerika musiqisi ilə maraqlanıb, ancaq ilk əvvəllər səhnə şöhrəti arzusunda olmayıb.

## The Beatles-ın tərkibində

18 avqust 1962-ci ildə Rinqo rəsmən "The Beatles"ın heyətinə daxil oldu, ona qədər qrupda bu ampluada Pit Best çıxış edirdi. Rinqo "The Beatles"ın üzvü olmamışdan öncə o vaxtlar Liverpulda "The Beatles"ın əsas rəqibi olan "Rory Storm and the Hurricanes" qrupunda çıxış edirdi.

Rinqo "The Beatles"ın: “Within You Without You”, “Back in the U.S.S.R.” (Pol Makkartni); “Dear Prudence” (Pol Makkartni); “The Ballad Of John And Yoko” (Pol Makkartni) mahnılarından savayı demək olar qrupun bütün digər mahnılarında barabanda çıxış edib. Rinqo, *“[[A Hard Day’s Night]]”*, *“[[Magical Mystery Tour]]”* və *“[[Let It Be (albom)|Let It Be]]”* albomlarından savayı, qrupun digər albomlarında bir mahnıda aparıcı vokalçı kimi oxuyub, *“[[The Beatles (albom)|The Beatles]]”* albomunda isə iki mahnıda.. Rinqo həmçinin "The Beatles"ın ifa etdiyi iki mahnının “Octopus’s Garden” və “Don’t Pass Me By” mahnılarının müəllifi, “What Goes On” mahnısının isə həmmüəllifidir. Bunlardan əlavə Rinqonun səsini bəzi mahnılarda ümumi xorda eşitmək mümkündür.

Baxmayaraq ki, Rinqonun vokal imkanlarını "The Beatles"ın səsyazmalarında nadir halda eşitmək mümkündür, ancaq "The Beatles"ın filmlərində Rinqo aparıcı rollarda oynayıb. Belə hesab edilir ki, Rinqo Star qrupun digər üzvləri ilə müqayisədə daha çox aktyorluq istedadına malik olub. "The Beatles"ın dağılmasından sonra Rinqo Star daha bir neçə filmdə çəkilib.

1968-ci ildə *(qrup üzvləri arasında əlaqələrin pisləşməyə başladığı bir zamanda)* *[[The Beatles (albom)|"The Beatles"]]* albomunun yazılışı zamanı Pol Makkartni gözlənilmədən Starla mübahisə edib, və onu "primitiv barabançı" adlandırıb. Rinqo isə buna cavab olaraq müvəqqəti olaraq qrupu tərk edib. Bu zaman ərzində o, filmlərdə və reklamlarda çəkilməklə məşğul olub.

## Solo karyera

Hələ qrupun rəsmi dağılmasınadək, qrupun digər üzvləri kimi Rinqoda solo materiallar hazırlamağa başlayıb. Bunun nəticəsi kimi 27 mart 1970-ci ildə Rinqonun 1920-ci və 1950-ci illərin pop şlyaqerlərinin kaver versiyalarından ibarət *"[[Sentimental Journey]]"* adlı ilk yığma albomu işıq üzü görüb. Con, Pol və Corcun 1970-ci ildəki debütlərindən fərqli olaraq, Rinqonun debütü tənqidçilər tərəfindən uğursuzluq kimi qəbul edilmişdir. Rinqonun 1970-ci illər yaradıcılığını çoxda mühüm adlandırmaq olmaz, ancaq yenə də digər musiqiçilərin köməyi ilə *(xüsusən [[Corc Harrison]]un)* o, yetərincə uğurlu albomlar çıxarmağı bacarıb.

Rinqo, 1971-ci ildə “Banqladeş üçün konsert”də Bob Dilan, Erik Klapton, Corc Harrison, Billi Preston, Leon Rassell və Badfinger kimi ifaçılarla bir səhnədə çıxış edib.

Rinqo, 1983-cü ildə özünün *“[[Old Wave]]”* albomunu yazmaq istəyərkən, ingilis və amerikan səsyazma studiyaları bundan imtina ediblər. Bu zaman o, diski Kanada, Braziliya və AFR-da buraxmağa məcbur olub. Daha sonra isə ona ümumiyyətlə tanıdığı jurnalistlər və səsyazma firması nümayəndələri zəng etməməyə başlayıb. Bu hadisələrdən sonra Rinqo və onun ikinci həyat yoldaşı Barbara Bax xroniki alkoqolizmdən əziyyət çəkməyə başlayıb. Buna baxmayaraq, daha sonra onlar alkoqol asılılığından qurtulmağı və aktiv həyata qayıtmağı bacarıblar..

Rinqo 1989-cu ildə özünün ən yaxşı mahnılarından ibarət *“[[Starr Struck]]”* adlı yığma albomunu buraxıb. Bundan sonra Rinqo ulduz ansambl yığaraq, tərkibində Billi Preston, Doktor Con, Levon Helm, Co Uolş, Nils Lofqren, Rik Danko, Klarens Klemons, Cim Keltner kimi sənətçilərlə Amerikada, daha sonra isə Yaponiyada uğurlu turlar təşkil edib. Bu turlar ərzində Rinqo canlı albom və videofilm də istehsal etmişdir. Turlar ərzində ansamblın tərkibi daim dəyişirdi, bu artıq bir növ adət halını almışdı.

1998-ci ilin avqustunda Rinqo özünün All-Starr Band qrupu ilə birlikdə Rusiyada *([[Moskva]], [[Sankt-Peterburq]])* iki konsert verdi. Bu hadisə "The Beatles" qrupunun hər hansı bir üzvünün keçmiş SSRİ ərazisinə daxil olduğu ilk belə hal kimi tarixə düşmüşdür. 2011-ci ildə Rinqo All-Starr Band-ın növbəti versiyası ilə yay Avropa turnesi çərçivəsində Moskva, Sankt-Peterburq, Kiyev və Riqada konsertlər vermişdir..

28 avqust 2012-ci ildə Rinqo Star *“Celebritynetworth.com”* saytı tərəfindən keçirilən sorğuda dünyanın ən imkanlı barabançısı seçilmişdir. Onun büdcəsinin 300 milyon dollar olduğu qiymətləndirilir..

## Şəxsi həyatı

Rinqo Starın birinci həyat yoldaşı Morin Tiqrett (Meri Koks) olub. Cütlük 11 fevral 1965-ci ildə evlənib, 17 iyul 1975-ci ildə isə ayrılıblar., Bu nikahdan onların üç uşaqları dünyaya gəlib.

Oğlu Zak Starki () (doğ. 13 sentyabr 1965) — barabançıdı, 1996-cı ildən *“[[The Who]]”* qrupunun üzvüdür, daha öncə *“[[Oasis]]”* qrupunun üzvü olub. 22 yanvar 1985-ci ildən evlidir, həyat yoldaşı Sara Menikayds-dır (). Bu nikahdan onların bir uşaqı, Tatiya Starki () (doğ.7 sentyabr 1985) dünyaya gəlib.. Tatiya Rinqonun ilk nəvəsidir.

Oğlu Ceyson Starki (doğ. 19 avqust 1967), 1998-ci ildən evlidir, həyat yoldaşı Flora Starkidir (), bu cütlüyün Lui Starki () (doğ. iyun 1999) adında bir övladı var.;

Qızı Li Starki () (doğ. 11 noyabr 1970), dizayner, modelyer, vizajistdir.

Birinci həyat yoldaşı Morin Tiqrett, leykemiya ilə uzun sürən mübarizədən sonra, 30 dekabr 1994-cü ildə vəfat edib..

Rinqo Starın İkinci və hal-hazırkı həyat yoldaşı aktrisa Barbara Baxdır, cütlük 27 aprel 1981-ci ildən evlidir..

## Diskoqrafiya

The Beatles dağıldıqdan sonra Rinqo Star 18 studiya albomu istehsal edib:
### Studiya albomları

* *[[Sentimental Journey]]* (1970)
* *[[Beaucoups of Blues]]* (1970)
* *[[Ringo (album)|Ringo]]* (1973)
* *[[Goodnight Vienna]]* (1974)
* *[[Ringo's Rotogravure]]* (1976)
* *[[Ringo the 4th]]* (1977)
* *[[Bad Boy (Ringo Starr album)|Bad Boy]]* (1978)
* *[[Stop and Smell the Roses]]* (1981)
* *[[Old Wave]]* (1983)
* *[[Time Takes Time]]* (1992)
* *[[Vertical Man]]* (1998)
* *[[I Wanna Be Santa Claus]]* (1999)
* *[[Ringo Rama]]* (2003)
* *[[Choose Love]]* (2005)
* *[[Liverpool 8]]* (2008)
* *[[Y Not]]* (2010)
* *[[Ringo 2012]]* (2012)
* *[[Postcards from Paradise]]* (2015)

## Filmoqrafiya

* 1964 — *[[A Hard Day's Night]]*
* 1965 — *[[Help! (film)|Help!]]*
* 1967 — *[[Magical Mystery Tour]]*
* 1968 — *[[Yellow Submarine]]* (cizgi filmi)*
* [[1969-cu ilin filmləri|1969]] — *The Magic Christian*
* [[1970-ci ilin filmləri|1970]] — *Let It Be* (sənədli film)
* [[1971-ci ilin filmləri|1971]] — *200 Motels*
* [[1971-ci ilin filmləri|1971]] — *Blindman*
* [[1972-ci ilin filmləri|1972]] — *The Concert for Bangladesh* (sənədli film)
* [[1972-ci ilin filmləri|1972]] — *Born to Boogie* (sənədli film)
* [[1973-cü ilin filmləri|1973]] — *That'll Be the Day*
* [[1973-cü ilin filmləri|1973]] — *Ziggy Stardust and the Spiders from Mars* (sənədli film)
* [[1974-cü ilin filmləri|1974]] — *Son of Dracula*
* [[1975-ci ilin filmləri|1975]] — *Lisztomania*
* [[1978-ci ilin filmləri|1978]] — *Sextette*
* [[1978-ci ilin filmləri|1978]] — *The Last Waltz* (sənədli film)
* [[1979-cu ilin filmləri|1979]] — *The Kids Are Alright* (sənədli film)
* [[1981-ci ilin filmləri|1981]] — *Caveman*
* [[1983-cü ilin filmləri|1983]] — *Princess Daisy*
* [[1984-cü ilin filmləri|1984]] — *Give My Regards to Broad Street*
* [[1985-ci ilin filmləri|1985]] — *Water*
* [[1985-ci ilin filmləri|1985]] — *Alisa möcüzələr ölkəsində*
* [[1986-cı ilin filmləri|1986]] — *Sun City/The Making of Sun City* (sənədli film)
* [[1988-ci ilin filmləri|1988]] — *The Return of Bruno*
* [[2003-cü ilin filmləri|2003]] — *Concert for George* (sənədli film)
* [[2009-cu ilin filmləri|2009]] — *Oh My God* (sənədli film)
* [[2011-ci ilin filmləri|2011]] — *George Harrison: Living in the Material World'' (sənədli film)

## İstinadlar
 

## Ədəbiyyat
* The Beatles. İllüstrasiyalı məlumat kitabı / V. Yastrebov, Y. Gerasimova, N. Mironova. — Ulyanovsk: РИА «Симбвестинфо», 1999. — 936 s — ISBN 5-86174-011-9.

## Xarici keçidlər

* Rinqo Star rəsmi saytı
* Rinqo Star rəsmi Myspace səhifəsi
* Rinqo Star Allmusic səhifəsi
* Rinqo Star rəsmi facebook səhifəsi